[{"text_idx": "#000000", "text": "Mis va\u0308hendab to\u0308o\u0308ro\u0303o\u0303mu ko\u0303ige rohkem?"}, {"text_idx": "#000001", "text": "Hea kunstio\u0303petus on nagu liim"}, {"text_idx": "#000005", "text": "Annely Ko\u0308ster: \u201ePeame va\u0308ga oluliseks o\u0303pilastele mitte ainult loomiskogemuse andmist, vaid ka vaatajakogemuse harjutamist.\u201d Foto: Raivo Juurak"}, {"text_idx": "#000006", "text": "Miks on kunstio\u0303petuses oluline po\u0308o\u0308rata ta\u0308helepanu kaasaegsele kunstile? \u201eIgati aus on olla kohal ajas, kus parasjagu oled,\u201d vastab Tallinnas asuva laste kunstistuudio, Sally Stuudio juhataja Annely Ko\u0308ster. \u201eSeda enam, et o\u0303pilaste jaoks on teemad ja ku\u0308simused, millega kaasaegne kunst tegeleb, ka nende kaasaja ku\u0308simused. Need on nende igapa\u0308evased teemad, peegeldavad nende elukogemusi ehk kaasaegse kunstiga on palju lihtsam inspireerivat suhet luua."}, {"text_idx": "#000007", "text": "2010. aastast kehtib uus riiklik kunstio\u0303petuse ainekava, kuhu kirjutati sisse ta\u0308napa\u0308eva kunsti osa. Arvan, et ka u\u0308ldhariduskoolides ei tohiks seis selles osas enam nii nutune olla nagu varem."}, {"text_idx": "#000008", "text": "Tasub meeles pidada, et ka see kunst, millest kunstiajaloos ra\u0308a\u0308gime, on omas ajas olnud kaasaegne. Imetleme vanade hollandlaste natu\u0308u\u0308rmorte ja olustikumaale. Nende teoste formaat oli va\u0308ike, need oli lo\u0303uendil ja tehniliselt perfektsed. Hollandis kui kaupmeeste maal oli ta\u0308htis na\u0308idata oma rikkust. Vaja oli ringi liikudes ka oma teosed kaasa vo\u0303tta, mis tingis va\u0308ikese formaadi. Lo\u0303uendil teosed kujutasid elulisi naudinguid ja ko\u0303ike seda, mida kunstnik oluliseks pidas. Itaalias tehti samal perioodil tohutult suuri religioosse sisuga seinamaale. Tellija, katoliku kirik, ma\u0308a\u0308ras su\u0308z\u030cee ja formaadi, enamasti olid need seotud konkreetse sakraalse keskkonnaga.\u201d"}, {"text_idx": "#000009", "text": "Kaasaegne kunst on natuke nagu ajakirjandus"}, {"text_idx": "#000010", "text": "\u201eKunst on igas ajahetkes tihedalt seotud ajaga, milles seda luuakse, selles ajas valitsevate va\u0308a\u0308rtushinnangute ja ideoloogiatega ning, olgem ausad, ka rahaga. Ka ta\u0308napa\u0308eval on palju kunsti tehtud nii, nagu rahastusprojekt vo\u0303i tellija no\u0303udis, na\u0308iteks avaliku ruumi kunst, mis on jo\u0303udnud paljudesse koolimajadesse. Arvan, et poleks aus ra\u0308a\u0308kida o\u0303pilastele ainult kunstiajaloost, Vana-Egiptuse ja keskaja kunstist, jo\u0303uda ehk impressionismini ning ja\u0308tta kajastamata kogu ta\u0308napa\u0308evane osa, ta\u0308nu millele tajuvad o\u0303pilased palju paremini ka seda, miks oli nondel kaugetel aegadel kunst selline, nagu oli. Kui mo\u0303istad kunsti, mis on su u\u0308mber praegu, ja tead, miks see kunst on just niisugune, siis suudad ka mineviku kunstiga analooge ehitada."}, {"text_idx": "#000011", "text": "Iga o\u0303petaja u\u0308tleb, et tema aine on ko\u0303ige olulisem. Mina u\u0308tlen ka, et kunstio\u0303petus on ko\u0303ige ta\u0308htsam, selles sisaldub ka va\u0308a\u0308rtuso\u0303petus. Hea kunstio\u0303petus on nagu liim, mis aitab u\u0308hiskonna ja u\u0308mbritseva elu eri osakesed omavahel kokku siduda ja vaadata neid natuke teistsuguste nurkade alt, mo\u0303ista tervikut. Kunst on juba olemuselt enamasti holistiline. On ju tore, kui seda osatakse a\u0308ra kasutada."}, {"text_idx": "#000012", "text": "Praegu ra\u0308a\u0308gitakse nii po\u0303hikooli kui ka gu\u0308mnaasiumi riiklikus o\u0303ppekavas palju la\u0308bivatest teemadest, eri ainevaldkondade ja ainete lo\u0303imimisest, ning kunst pakub selleks suurepa\u0308raseid vo\u0303imalusi. Kaasaegne kunst on ses mo\u0303ttes natuke nagu ajakirjandus, et tegeleb just selle mo\u0303testamise ja reflekteerimisega, mis on aktuaalne praegu. See ei ta\u0308henda, et ta ei vo\u0303iks puudutada ka igavikulisi teemasid, mis on samuti igas ajahetkes olemas.\u201d"}, {"text_idx": "#000013", "text": "Enam ei ole koolides kaevikuolukorda"}, {"text_idx": "#000014", "text": "\u201ePeame Sally Stuudios va\u0308ga oluliseks o\u0303pilastele mitte ainult loomiskogemuse andmist, vaid ka vaatajakogemuse harjutamist \u2013 ku\u0308lastame pidevalt na\u0308itusi ja kaasame to\u0308o\u0308tubade, seminaride ja va\u0308liprojektidega o\u0303ppeto\u0308o\u0308sse tegevkunstnikke. Seda ikka eesma\u0308rgiga, et kunstihariduse ja aktuaalse kunsti vahel ei oleks suurt su\u0308gavikku. Enam ei ole pa\u0308ris kaevikuolukorda \u2013 u\u0308hel pool kunstiharidus, eriti u\u0308ldharidus- ja huvikoolides, teisal professionaalne kunst, vaid nende vahel on pa\u0308ris palju sildasid ja mo\u0303nes kohas on kaevik juba ta\u0308is aetud. Mulle paistab, et selles on oma roll ka Sally Stuudio veerand sajandi pikkusel to\u0308o\u0308l."}, {"text_idx": "#000015", "text": "Miks vaatajakogemus ja suhestumine kunstiga nii oluline on, on ilmselt ka po\u0303hjus, miks oleme lisaks oma kooli tegevusele teinud kogu aeg hu\u0308ppeid va\u0308ljapoole: 20 aastat tagasi panime aluse Eesti kunstimuuseumi haridusprogrammidele, aastast 2016 tegeleme Tallinna kunstihoone publikuprogrammidega, on olnud teleprojektid \u201eLapsed ja moodne kunst\u201d, toimub koolinoorte kaasaegse kunsti triennaal \u201eEksperimenta!\u201d."}, {"text_idx": "#000016", "text": "Ei saa lo\u0303putult tegeleda vaid oma kooli ja o\u0303petajate metoodikate lihvimisega ja seela\u0308bi o\u0303pilastele hea keskkonna loomisega. Kui tahad, et midagi pa\u0308riselt muutuks, siis pead kogu u\u0308mbritsevat keskkonda kaasa to\u0303mbama. See oli ka kunstio\u0303ppekava uuenduste po\u0303hjus.\u201d"}, {"text_idx": "#000017", "text": "Hea kunstikooli u\u0308lesanne on sageli kompleksne"}, {"text_idx": "#000018", "text": "\u201eO\u0303petajana on hea meel na\u0308ha o\u0303pilaste to\u0308o\u0308des seda, mida pu\u0308u\u0308ad nendeni viia \u2013 vo\u0303rdselt olulised on nii suurepa\u0308rane idee kui ka suutlikkus seda ellu viia. Ei saa teha va\u0308ga head teost, kui sul on super idee, aga oskused ja teadmised ja\u0308a\u0308vad no\u0303rgaks. Ei ole tolku ka headest tehnilistest oskustest, kui sul pole midagi o\u0308elda. Siis vo\u0303id mo\u0303nusa hobi korras tegelda koopiamaalimisega."}, {"text_idx": "#000019", "text": "Mis puudutab ideed ja kontseptsiooni, siis meie kunstikoolis on kolmandal kursusel u\u0308lesanne teha teos, olgu maal, mo\u0303ni objekt vo\u0303i fotoseeria, mis on natuke seotud sotsiaalpsu\u0308hholoogiaga, ta\u0308psemalt hoiakute uurimisega. Kuna kolmas kursus kunstikoolis la\u0308heneb po\u0303hikooli lo\u0303pule, millal koolis tuleb teha igasugu loov- ja uurimisto\u0308id, siis pean enda missiooniks o\u0303petada ka uurimismeetodeid. Ta\u0308napa\u0308eva kunstnikud teevad tihtipeale ko\u0303igepealt uurimisto\u0308o\u0308d ja seeja\u0308rel esitavad selle protsessi vo\u0303i tulemust oma teose kaudu."}, {"text_idx": "#000020", "text": "Kasutasime sotsiaalpsu\u0308hholoogia klassikalist hoiakute uurimise meetodit, semantilist diferentsiaali. Ko\u0303igepealt selgitasime va\u0308lja, mida o\u0303pilased tahaksid uurida, mille suhtes neil vo\u0303iksid olla kriitilised hoiakud. Kui viimati uurimisto\u0308o\u0308ga alustasime, oli poliitika va\u0308ga pa\u0308evakorral. Tihti on uuritavateks erakonnad, aga seekord said nendeks riigid. Pa\u0308rast riikide nimekirja koostamist selgitasime va\u0308lja o\u0303pilaste hoiakud nende suhtes. Esiteks skaaladel hea-halb, aktiivne-passiivne jne, ning lo\u0303petuseks lisati sinna ka midagi riigile omasemat. Selleks valisid o\u0303pilased variandid \u201erikas\u201d vo\u0303i \u201evaene\u201d, ja midagi natuke abstraktsemat: \u201esoolane\u201d ja \u201emagus\u201d."}, {"text_idx": "#000021", "text": "Kui iga riik oli saanud endale punktid skaalal hea-halb, tugev-no\u0303rk, aktiivne-passiivne, rikas-vaene, soolane-magus, siis tuli riik a\u0308ra unustada ja leida skaalapunktidele ta\u0308pselt sobiv va\u0308rvitoon. Kui toon oli leitud, pandi see hetkeks ko\u0303rvale, vaadati uuesti riigi nime ning mo\u0303eldi, mis vo\u0303iks olla selle riigi metafoor. Na\u0308iteks Islandi puhul leidis o\u0303pilane, et see vo\u0303iks olla mo\u0303nus lambavillane vulkaan. Seeja\u0308rel tuli teha vulkaan ning katta see skaalapunktidele vastava va\u0308rviga. Nii valmisid to\u0308o\u0308d, mis kujutasid lisaks Islandile Ameerika U\u0308hendriike, Argentiinat, Venemaad ja Jaapanit. U\u0308hel varasemal aastal oli Venemaad kujutatud kui suurt punaseks va\u0308rvitud kummikut, mis oli lo\u0308o\u0308dud piraka naelaga Euroopa kaardi ku\u0308lge. See oli aasta, mil annekteeriti Krimm."}, {"text_idx": "#000022", "text": "Tegemist on kompleksu\u0308lesandega, mis algas hoiakute uurimisest, sisaldas natuke sotsiaalpsu\u0308hholoogia meetodeid, natuke meisterdamist, maalimist ja va\u0308rvuso\u0303petust. Mulle tundub, et hea kunstikooli u\u0308lesanne ongi tihtipeale va\u0308ga kompleksne. Kui su ka\u0308sutuses pole va\u0308ga palju tunde, pead suutma pakkida eri o\u0303piu\u0308hikud kokku u\u0308heks u\u0308lesandeks nii, et see on inspireeriv, huvitav ja o\u0303petlik, samas ei tohi o\u0303pilaste lu\u0308hima\u0308lu u\u0308les o\u0308elda. Ka see u\u0308lesanne jo\u0303udis o\u0303pilasteni samm-sammult, mitte korraga.\u201d"}, {"text_idx": "#000023", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000026", "text": "Tiina Vapper \u201cKohalikel omavalitsustel ei ole lihtne lasteaiao\u0303petajate palka to\u0303sta\u201d"}, {"text_idx": "#000027", "text": "Maila Rajamets \u201eLasteaiao\u0303petajad va\u0308a\u0308rivad head palka\u201c"}, {"text_idx": "#000028", "text": "Raivo Juurak \u201cUkraina lapsed Laagna gu\u0308mnaasiumis\u201d"}, {"text_idx": "#000029", "text": "ETDM-i muuseumitunnid o\u0303petavad probleemidele lahendusi leidma"}, {"text_idx": "#000031", "text": "Muuseumid kutsuvad piiluma na\u0308ituste telgitagustesse"}, {"text_idx": "#000032", "text": "Kohalikel omavalitsustel ei ole lihtne lasteaiao\u0303petajate palka to\u0303staO\u0303petaja soovitab: Lugemisvajaduse rahuldamise kaaslasedKolonialism, kolklus ja kuldne keskteeMuukeelne laps (3): Ukraina lapsed Laagna gu\u0308mnaasiumisPa\u0308ev ilma elektrita Tallinna Kihnu Lasteaia Va\u0308rvikildude ru\u0308hma na\u0308itel"}]